**Aelodau Cyfetholedig Annibynnol Panel Heddlu a Throseddu Dyfed-Powys**

Mae Panel Heddlu a Throseddu Dyfed-Powys am benodi 2 Aelod Cyfetholedig Annibynnol. Mae'r Panel yn gorff cyhoeddus annibynnol a sefydlwyd yn unol â Deddf Diwygio'r Heddlu a Chyfrifoldeb Cymdeithasol 2011 ac mae'n gyfrifol am y swyddogaethau canlynol:

* Cefnogi Comisiynydd yr Heddlu a Throseddu yn ardal Dyfed-Powys i gyflawni'i swyddogaeth yn effeithiol.
* Adolygu'r drafft o Gynllun Blynyddol y Comisiynydd ynghylch yr Heddlu a Throseddu.
* Adolygu cyllideb ddrafft flynyddol Comisiynydd yr Heddlu a Throseddu.
* Adolygu ac archwilio penderfyniadau Comisiynydd yr Heddlu a Throseddu a'r camau gweithredu y mae'n eu cymryd.
* Os bydd angen, adolygu'r bwriad i benodi neu i ddiswyddo'r Prif Gwnstabl.
* Rhoi adroddiadau neu argymhellion i Gomisiynydd yr Heddlu a Throseddu fel y bo'r angen.

Ni chaiff ymgeiswyr am y rolau aelod annibynnol fod:

* Yn aelod o staff Comisiynydd yr Heddlu a Throseddu Dyfed-Powys.
* Yn aelod o staff sifil Heddlu Dyfed-Powys.
* Yn Aelod Seneddol; yn aelod o Senedd Cymru, neu'n aelod o Senedd yr Alban.
* Yn aelod o awdurdod lleol yn ardal Heddlu Dyfed-Powys.

Dylid dychwelyd ffurflenni cais wedi'u cwblhau erbyn 30/06/2024 fan bellaf.

Sut i wneud cais:

Gellir gofyn am gopi o'r [ffurflen gais](http://www.torfaen.gov.uk/en/Jobs/Documents/JobDescriptions/Gwent-Police-and-Crime-Panel-Application-Form.doc" \o "Download a copy of the Gwent Police and Crime Panel Application Form (opens in a new window)) drwy anfon neges e-bost at Robert Edgecombe, Swyddog Cymorth y Panel - rjedgeco@sirgar.gov.uk.

Dylid anfon ffurflenni cais wedi'u cwblhau at Robert Edgecombe, Neuadd y Sir, Caerfyrddin, Sir Gaerfyrddin. SA31 1JP neu mewn neges e-bost at rjedgeco@sirgar.gov.uk.